— Спаборніцтва складалася з двух практычных тураў, на якія адводзілася па 5 гадзін, — расказаў старшыня журы алімпіяды па інфарматыцы, дацэнт кафедры прыкладной матэматыкі і інфарматыкі фізіка-матэматычнага факультэта БрДУ імя А.С.Пушкіна, кандыдат педагагічных навук Андрэй Андрэевіч Казінскі. — Кожны тур уключаў 4 задачы, якія патрабавалі ад удзельнікаў валодання некаторымі мовамі праграмавання і асновамі алгарытмізацыі (“Дастаўка пошты”, “Кантрольная работа”, “Тэкставы рэдактар”, “Пасланне іншапланецянам” і інш.). Для паспяховага рашэння гэтых задач неабходны веды, якія выходзяць далёка за межы школьнай праграмы. Сёлетнія задачы першага тура аказаліся для школьнікаў надзвычай цяжкімі. З імі амаль ніхто не справіўся цалкам. Тым не менш вучні паказалі даволі высокую якасць падрыхтоўкі.